Kongresi shqyrton autorizimin për Sirinë
Ligjvënësve po u bëhet presion nga publiku, i cili kundërshton ndërhyrjen ushtarake, por edhe nga administrata
Kongresi amerikan u kthye dje në punë dhe menjëherë filloi shqyrtimin e kërkesës së Presidentit Barack Obama për të autorizuar përdorimin e forcës kundër qeverisë së Presidentit sirian, Bashar al-Assad. Ligjvënësve po u bëhet presion nga njëra anë prej publikut, që ata përfaqësojnë, i cili kundërshton ndërhyrjen ushtarake, dhe nga ana tjetër prej administratës, që paralajmëron për pasoja tepër të rënda nëse përdorimi i armëve kimike mbetet pa u ndëshkuar. Protestuesit bllokuan rrugët afër Kongresit, ndërsa ligjvënësit ktheheshin në punë. Pjesëmarrësit thanë se mesazhi i tyre kundër ndërhyrjes ushtarake në Siri tërhoqi shumë vemendje. Medea Benjamin tha se përdorimi i forcës është diçka e gabuar. Anketat tregojnë se shumica e amerikanëve janë kundër sulmeve ushtarake ndaj Sirisë. Udhëheqësi i shumicës demokrate në Senat, Harry Reid: Senatorja demokrate, Barbara Mikulski njoftoi me drojtje mbështetjen për përdorimin e forcës në Siri. Disa ligjvënës republikanë janë shprehur hapur kundër ndërhyrjes ushtarake. Senatori Dan Coats është i pavendosur, por ai kritikon Presidentin Obama. Nga ana tjetër, senatori demokrat, Richard Durbin tha se qëndrimi i ashpër i zotit Obama solli si rezultat propozimin e Rusisë që Siria të dorëzojë arsenalet e saj të armëve kimike. Administrata Obama ka përpara një alternativë të vështirë për ta bindur Kongresin, thotë analisti politik, Stuart Rothenberg. Ende nuk dihet se kur do të votojë Senati dhe Dhoma e Përfaqësuesve.